Møtereferat – Tilsynsforum

|  |  |  |  |
| --- | --- | --- | --- |
| Dato: | | 31.05.2022 | |
| Klokkeslett: | | Kl. 09.00-11.00 | |
| Møterom: | | Digitalt på Teams | |
| Tilstede: | | Representanter fra Statsforvalteren, Datatilsynet, Kartverket, Arbeidstilsynet, Arkivverket, Mattilsynet, Kontrollutvalgssekretariat for Oslo, Østfold kontrollutvalgssekretariat (ØKUS) og Viken Kontrollutvalgssekretariat (VIKUS). | |
| Forfall: | | DSB og kontrollutvalgssekretariat for Viken fylkeskommune. | |
| Referent: Fakra Butt | | | Møteleder: Fakra Butt |
| **Sak** | Beskrivelse | | |
| 1. | Oppfølging av referat fra forrige møte  Ingen oppfølgingspunkter | | |
| 3. | Orienteringssaker  Se Statsforvalterens presentasjon fra møtet.   * Viktige påminnelser   Statsforvalteren understreker viktigheten av at alle statlige tilsynsetater og kontrollutvalgssekretariater tilhørende våre kommune deltar og aktivt bidrar i arbeid med samordning av tilsyn. Dette gjøres i dag, og det må vi fortsette med. Av ulike årsaker planlegges det nye tilsyn hele tiden, men dette er lite forutsigbart for kommunene/ fylkeskommunene. 53 nye tilsyn er planlagt siden medio februar. Vi prøver å planlgge så mye som mulig, så tidlig som mulig, og heller tar forbehold i merknadsfeltet for datoene. Det er *ikke avtalte*, *men planlagte tilsyn*, som skal fremgå av tilsynskalenderen. Det er videre viktig at statsetatene i planlegggingsfasen tar hensyn til allerede planlagte tilsyn og forvaltningsrevisjoner. Dette er vi alle pliktig til.  Etter at tilsynene er gjennomført skal dokumentasjonen i form av tilsynsrapport i hovedsak publiseres i tilsynskalenderløsningen. Statsforvalteren har tatt kontakt med de etatene, som ikke har lastet opp rapportene for 2021.  Råde er en obs kommune i tilsynssammenheng, og det betyr at det ikke lenger skal planlegges nye tilsyn med kommunen. Tilsynsbelastningen er allerede stor nok.   * Arbeidstilsynets arbeid med risikoindeks   Se Arbeidsttilsynets presentatsjon fra møtet.   * Tanker rundt deling av hverandres risikovurderinger- regional risikovurdering   Statsforvalteren er regional samordningsmyndighet for staten. Statsforvalteren skal blant annet samordne statlige virksomheter og deres arbeid mot kommunene, eksempelvis tilsynssamordning.  Vi presenterer en ny ide om å sammenstille eksisterende ROS vurderinger fra de ulike statsetatene i en felles regional risikovurdering. Dette med mål om å ha fokus på kommuner med utfordringer- hvordan møte og følge disse opp i tilsynssammenheng.  Statsetatene tenker over innspillet og hva som er mulig og nytteverdien fra sitt ståsted til neste møte i november. Kommuner med utfordringer gjennomgås også da.   * Nøkkeltallsheftet   Er utabeiodet av Statsforvalteren basert på kommunenes foreløpige regnskapstall for 2021.  KOSTRA (KOmmune-STat-RApportering) er et nasjonalt informasjonssystem om kommunale virksomheter. Ulik prioritering, kvalitet på tjenestene, struktur og behov i befolkningen, er faktorer som vil påvirke nøkkeltallene.  Vi har valgt å fokusere på noen få økonomiske nøkkeltall, som blant annet viser utviklingen i økonomien i perioden 2017-2021. Informasjonen presenteres i tabell og kart.   * Kommuneproposisjonen for 2023 og revidert budsjett for 2022, jf.   [Prop. 110 S (2021-2022](https://www.regjeringen.no/no/dokumenter/prop.-110-s-20212022/id2912498/)) og prop. [115 S (2021-2022).](https://www.regjeringen.no/contentassets/7e782a01911c4a5ab58f5512eef9f9ad/no/pdfs/prp202120220115000dddpdfs.pdf)  Orientering om de viktigste forslagene. Endelig beslutning foretas av Stortinget. Foreløpig dato for behandling i Stortinget er 14.06.2022. | | |
|  | Gjensidig orientering om nye eller endrede tilsyns- og kontrollplaner for 2022   * Datatilsynet, Kartverket , Arkivverket og Kontrollutvalgssekretariatet i Oslo   Ingen endringer å melde.   * Arbeidstilsynet   Skal i gang med et nasjonalt prosjekt hvor det skal gjennomføres tilsyn med NAV i 2022/2023. Nasjonal prosjektgruppe jobber med en del viktige avklaringer før prosjektet rulles ut.  Arbeidstilsynet har i samarbeid med STAMI et pågående forskningsprosjekt i de kommunale hjemmetjnestene. Formålet med prosjektet er å undersøke effekten av Arbeidstilsynets ulike virkemidler og metoder. Når rapporten offentliggjøres gjennomgås denne på Tilsynsforum.   * Mattilsynet, region Øst, avdeling Søndre Buskerud   To hovedområder for tilsyn: Vannforsyning og institusjonskjøkken  **Vannforsyning:**  Beskyttelse av råvannskilder og tilsigsområde er tema for nasjonale tilsyn på drikkevann i 2022. Vannforsyninger med overflatekilder og grunnvannskilder er omfattet. Det føres tilsyn med utvalgte kommunale vannverk, vannforsyninger organisert som IKS (eks Glitrevannverket IKS) og private vannverk som har en produksjon større enn 10 m3/døgn.  Alle tilsyn med de kommunale vannverkene i 2022 legges inn i Tilsynskalenderen når de er planlagt, og rapportene blir lastet opp i etterkant av tilsynet.  Der hvor det avdekkes mangler følges det opp med virkemidler. Omtrent 1/3 av tilsynene gjennomført så langt i Søndre Buskerud er fulgt opp med pålegg overfor vannverket. Ingen kostnader knyttet direkte til anlegg er utløst så langt i år.  Flere kommuner jobber med å synliggjøre vannkildene som hensynssoner med tilhørende bestemmelser ved rullering av kommuneplanene. Her følger Mattilsynet planen når de kommer på høring.  **Institusjonskjøkken**  Mattilsynet har i vinter sendt ut informasjon om viktige hygienekrav og om hva som utløser krav om godkjenning av produksjonskjøkken til alle registrerte institusjonskjøkken som leverer mat til ulike helseinstitusjoner. Mattilsynet skal føre tilsyn med et utvalg av institusjonskjøkkenene i løpet av 2022.  Det er også sendt ut et spørreskjema for å kartlegge hvilke produksjonskjøkken som må søke om godkjenning i henhold til EØS-basert hygieneregelverk. Det er en innskjerping i tolkningen av EØS-regelverket som har medført en endring som nå må følges opp.  Resultatene fra spørreskjemaene viser at det er et fåtall institusjonskjøkken som må godkjennes. De som er aktuelle, følges nå opp for å komme i gang med godkjenningsprosessen. Det kan ikke utelukkes at det kan påløpe kostnader for kommunene i forbindelse med en godkjenning. For mer informasjon se nettsiden [her](https://eur03.safelinks.protection.outlook.com/?url=https%3A%2F%2Fwww.mattilsynet.no%2Fmat_og_vann%2Fmatservering%2Ftilsyn_med_institusjonskjokken_i_2022.45769&data=05%7C01%7Cfmoafbu%40statsforvalteren.no%7Cefed2c72bc0b41c9d09208da3e55dad7%7C8a6fa58e51534bfa9a8b573d985a4186%7C0%7C0%7C637890835705694041%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=AdyBGyGOy7K0i7yeT6B1LC2c8H%2Bk4L%2Fx17a%2BB4TqmtA%3D&reserved=0).   * Østfold kontrollutvlagssekretariat   Nylig gjennomført forvaltningsrevisjon på barnevernområdet i Råde kommune. Det er også planlagt et stedlig tilsyn i kommunen med barneverntjenestens oppfølging av barn plassert i fosterhjem. Tilsynet må revurderes i forhold til nylig gjennomført forvaltningsrevisjon.  Nye planer legges for 2023 og vil fremgå av tilsynskalenderen på høsten.   * Vikus kontrollutvalgssekretariat   De fleste forvaltningsrevisjonene er bestilt. Noen kommuner skal i gang med flere bestillinger.  Hole venter på ny revisor. Avtalen med den forrige revisoren er utgått.   * Statsforvalteren i Oslo og Viken   Beredskap  Tilsynsplanene for høsten er oppdatert, og fremgår av tilsynskalenderen.  Ellers gjennomføres det felles tilsyn med helseavdelingen på helseberedskap og  kommunal beredskapsplikt.  Helse  Det er planlagt nye tilsyn på Helse som omhandler tvang og makt overfor enkelte personer med psykisk utviklingshemning, jf. Hol kap. 9. Informasjonen fremgår av tilsynskalenderen.  Barnehage- og utdanningsavdelingen  Noen skolemiljø tilsyn flyttes fra 2022 til 2023. Akttiviteten i tilsynskalenderen oppdateres i løpet av kort tid.  Klima- og miljø:  For tiden i gang med en ny tilsynsaksjon på kunstgressbaner. Kommunene eier mange baner, men i disse tilsynene inngår ikke kommunedirektøren og administrasjonen (de belastes ikke), men seksjon for kultur og idrett.  Les mer om aksjonen her: <https://www.statsforvalteren.no/nb/oslo-og-viken/kommunal-styring/tilsyn/landsomfattende-tilsyn-med-kunstgressbaner/>  Sosial- og barnevern:  Manglende hjemmel for internkontroll vedtas snart.  Tilsynstema 2022/23:  *Barnevern:*  Barneverntjenestens ansvar for oppfølging av barn plassert i fosterhjem (lot)  *Sosiale tjenester i Nav:*  Nav-kontorenes ansvar for å ivareta barns behov ved tildeling av sosiale tjenester (lot). Mer om lot kan leses [her.](https://www.helsetilsynet.no/presse/nyhetsarkiv/2022/landsomfattende-tilsyn-2022/) Andre tema: økonomisk rådgivning, mulig stikkprøvetilsyn klagebehandling.  Informasjon om kommuner og tema fremgår av tilsynskalenderen.  Krisesenter (Oslo kommune 2022): Reetablering | | |
|  | Eventuelt   * Brukervennlighet i tilsynskalenderen ved Vikus Kontrollutvalgssekretariat   Brukergrensesnittet kan bli bedre. Statusene i modulen for kontrollutvalgssektretariatene bør endres. Forbedringer kan løpende meldes til statsforvalterenes fellestjenester via [«kontakt oss»](https://tilsynskalender.statsforvalteren.no/Home/Contact) i tilsynskalenderen. | | |